Un bărbat a fost lovit în plin de un BMW pe o trecere de pietoni, apoi târât pe capotă 50 de metri, pe o stradă principală din Baia Mare.

Omul traversa împreună cu soţia şi copilul pe o trecere de pietoni din Baia Mare când şoferul unui BMW, nervos probabil că mergea prea încet, s-a dat jos din maşină, a scos spray-ul lacrimogen şi i-a dat în faţă bărbatului.

Între cei doi a continuat altercaţia şi, la un moment dat, şoferul s-a urcat la volan şi a demarat în trombă, lovindu-l în plin pe bărbatul de 50 de ani şi târându-l pe capotă 30 de metri, sub privirile îngrozite ale copilului şi soţiei.

Şoferul BMW-ului a fugit de la locul accidentului

La sensul giratoriu, pietonul a căzut de pe capotă, iar şoferul a fugit.

A fost prins după două ore de poliţie şi s-a ales cu dosar penal pentru vătămare corporală, altercaţie şi părăsirea locului accidentului.

Victima a fost internată la spital cu fracturi la picioare şi traumatisme la cap.

sursa: ObservatorTv

Comments

comments